CELEX: 62011TN0422
Language: da
Date: 2011-08-05 00:00:00
Title: Sag T-422/11: Sag anlagt den 5. august 2011 — Computer Resources mod Publikationskontoret

1.10.2011   
            
            
               DA
            
            
               Den Europæiske Unions Tidende
            
            
               C 290/13
            
         Sag anlagt den 5. august 2011 — Computer Resources mod Publikationskontoret
   (Sag T-422/11)
   2011/C 290/17
   Processprog: engelsk
   
      Parter
   
   
      Sagsøger: Computer Resources International (Dommeldange, Luxembourg) (ved advokat S. Pappas)
   
      Sagsøgt: Den Europæiske Unions Publikationskontor
   
      Sagsøgerens påstande
   
   
               —
            
            
               Den Europæiske Unions Publikationskontors afgørelse af 22. juli 2011 om afslag på sagsøgerens bud i forbindelse med udbudsproceduren nr. AO 10340 »Computertjenester — softwareudvikling, vedligeholdelse, rådgivning og bistand til forskellige typer it-applikationer« (EUT 2011/S 66-106099) annulleres.
            
         
               —
            
            
               Den Europæiske Unions Publikationskontor tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremført tre anbringender.
   
               1)
            
            
               Med det første anbringende gøres gældende, at Publikationskontoret har tilsidesat et væsentligt formkrav, idet den anfægtede afgørelse ikke indeholder en begrundelse for så vidt angår de særlige hensyn den ordregivende myndighed tog i betragtning, da den fastslog, at sagsøgerens bud var usædvanligt lavt.
            
         
               2)
            
            
               Med det andet anbringende gøres gældende, at Publikationskontoret har tilsidesat den gældende procedure som omhandlet i artikel 139 i Kommissionens forordning (EF, Euratom) nr. 2342/2002 (1).
            
         
               3)
            
            
               Med det tredje anbringende gøres gældende, at Publikationskontoret har fordrejet proceduren eller truffet sin afgørelse uden det korrekte retsgrundlag eller i det mindste har givet en fejlagtig begrundelse, idet sagsøgerens afklaringer ikke blev forstået og ikke blev besvaret.
            
         
      (1)  Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (EFT L 357, s. 1).